初貶南巴至鄱陽題李嘉祐江亭
作者：劉長卿
朝代：唐

paragraphs: 南出巴人徼，長江萬里隨。
不才甘謫去，流水亦何之。
地逺明君棄，天髙酷吏欺。
青山獨往路，芳草未歸時。
流落還相見，悲歡話所思。
猜讒傷薏苡，愁暮向江蘺。
淚盡㸔長劔，心閑寄釣𢇁。
水雲初起重，暮鳥逺來遲。
稚子能吳語，新文怨楚詞。
憐君不得意，客鬢老南枝。